AIŠKINAMASIS RAŠTAS

Dėl projekto finansavimo įsipareigojimo

 **1. Parengto tarybos sprendimo projekto tikslai ir uždaviniai**

Tikslas – įvykdyti išankstines projekto parengtumo sąlygas, nustatytas priemonės Nr. 04.3.1-APVA-V-003 priemonės „Daugiabučių namų ir savivaldybių viešųjų pastatų modernizavimo skatinimas“ projektų finansavimo sąlygų apraše.

Priemonės tikslas – skatinti daugiabučių namų butų savininkus modernizuoti daugiabučius namus bei savivaldybių administracijas – savivaldybėms priklausančius viešuosius pastatus, kurių energijos vartojimas neefektyvus.

Projekto „Daugiabučių namų ir savivaldybių viešųjų pastatų modernizavimo skatinimas“ įgyvendinimo metu bus parengtas Molėtų gimnazijos pastato investicijų projektas. Projekto vykdytojas, VšĮ Būsto energijos taupymo agentūra, parengė ir suderino su VšĮ Aplinkos projektų valdymo agentūra pavyzdinį savivaldybė tarybos sprendimo tekstą bei pasiūlė juo vadovautis visoms savivaldybėms projekto partnerėms. Šis tarybos sprendimo projektas yra parengtas remiantis suderintu pavyzdiniu tekstu.

 **2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis;

2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1-APVA-V-003 priemonės „Daugiabučių namų ir savivaldybių viešųjų pastatų modernizavimo skatinimas“ projektų finansavimo sąlygų aprašo, patvirtinto Lietuvos Respublikos aplinkos ministro 2016 m. birželio 22 d. įsakymu Nr. D1-438 „Dėl 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.1-APVA-V-003 priemonės „Daugiabučių namų ir savivaldybių viešųjų pastatų modernizavimo skatinimas“ projektų finansavimo sąlygų aprašo Nr. 1 patvirtinimo“, 50.3 punktas.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – parengtas investicijų projektas.

Neigiamų pasekmių nenumatoma.

 **4. Priemonės sprendimui įgyvendinti**

Investicijų projekto parengimo organizavimas

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

 Preliminarus investicijų projekto parengimo išlaidos sudarys iki 100 proc. ES finansavimo – 5 060 Eur.

 **6. Vykdytojai, įvykdymo terminai**

 Molėtų rajono savivaldybės administracija.